
Forsiden: 

En detalje fra maleriet ”Madonna 
con Bambino e San Giovannino” 
(Madonna med Sankt John som 
Barn). 

Ufoer blev også set af vores for- 
fædre! Dette er en af de typiske på¬ 
stande, man finder i bøger af Erich 
von Dåniken, Peter Kolosimo og 
lignende forfattere. Og beviset for 
det? En masse mærkelige objekter 
gengivet i malerier af nogen af ver¬ 
dens største kunstnere. 

Læs mere i artiklen ”Der er en ufo i 
mit maleri”. 

kompetente personer, ikke kan forkla¬ 
res som værende et kendt fænomen. 

4) Da fænomenerne endnu er uopkla¬ 
rede, ønsker SUFOI ikke at fremhæve 
eller afvise nogen bestemt teori om 

De er her endnu! 


Den 59-årige filmskaber Steven 
Spielberg er forbavset over, at der 
er færre ufo-observationer nu end 
for 20 år siden - fordi teknologien 
til at registrere eventuelle aliens er 
så udbredt i dag. 

Spielberg har produceret adskil¬ 
lige spillefilm med et alien-tema: 
den uovertrufne ”Nærkontakt af 
Tredie Grad”, den rørende ”ET” og 
den voldsomme ”Klodernes Kamp”. 

Spielberg er skuffet over, at han 
tilsyneladende aldrig selv får chan¬ 
cen forat se et bevis på ufoernes 
eksistens. Han siger: ”Der er mil¬ 
lioner af videokameraer derude, og 
de optager færre videoer, end man 
gjorde i 1970’erne og 1980’erne. 
Der er i dag 150 % flere kameraer, 
så hvorfor optager vi så færre film 
af den slags? Jeg tror, at vi alle ved, 
at vi ikke er alene i universet. I dag, 
hvor jeg er i 50’erne, er jeg lidt 
mindre sikker på, om vi nogensinde 
finder ud af, om vi er den eneste in¬ 
telligente, biologiske livsform - end 
jeg var, da jeg var i 30’erne.” 

Hvis ufoerne er rumskibe a la 
dem i ”Nærkontakt af Tredie Grad” 
- altså solide fysiske luftfartøjer, 
som man kan skyde ned eller kravle 
ind i, så har Spielberg naturligvis 
en pointe - så burde de for længst 
være foreviget på video m.m. Så 
måske er ufoerne slet ikke fysiske 
fartøjer? Eller også kan de bare ikke 
filmes? Og ville vi i øvrigt, hvis vi 
blev præsenteret for at knivskarpt 
foto af et Spielberg-lignende fartøj, 
tro på dets ægthed og værdi som 
bevismateriale? Næppe! Et billede 
beviser intet - men giver os et glimt 
af virkeligheden. Glimt som i nogle 
tilfælde kan styrke en troværdig 
øjenvidneberetning. 

Spielberg har ret i, at vi i dag 
ikke ser mange - hvis overhovedet 
nogen - billeder af ufoer i spiel- 
bergsk forstand. Men mængden af 
digitalfotos og videooptagelser af 
tilsyneladende uforklarlige fænome¬ 
ner og antallet af observationer er 
faktisk ikke faldende. Det kan man 
få en god fornemmelse af ved at se 
indberetningslisterne på SUFOI’s 
hjemmeside www.ufo.dk , hvor 
alle med adgang til internettet kan 
skrive deres observationsberetnin¬ 
ger. Ligesom alle, der modtager 
vores gratis UFO-Mail, kan se de 
mange fotos fra videokameraer, 
mobiltelefoner, webcams etc., som 
SUFOI dagligt modtager - og som 


desværre ikke altid har en teknisk 
kvalitet, der yder dem retfærdighed 
ved en gengivelse i UFO-Nyt . 

Det er i øvrigt interessant, at det 
stigende antal fotos fra fx mobil¬ 
telefoner præger mediedækningen 
mere og mere. Allerede få minutter 
efter en katastrofe er indtruffet, kan 
medierne bringe de første øjenvid- 
neberetninger og amatørfotos. Tænk 
blot på 11. september, gidseltagnin¬ 
gen på skolen i Beslan, tsunamika- 
tastrofen i Asien og bombningerne i 
London. Det giver medierne et tro¬ 
værdighedsproblem, at billedmate¬ 
rialet kommer fra anden eller tredje 
hånd, hvis redaktionerne forsømmer 
at bruge tid på at bekræfte billeder¬ 
nes ægthed. 

Spielberg har formentlig ret i, at 
sammenlignet med for 20 år siden 
bliver færre observationer i dag 
kategoriseret som ufo-observationer 
og finder som sådan vej til medi¬ 
erne og ufo-bladenes spalter. Det er 
der sikkert mange forklaringer på. 

Et par kunne være: 

SUFOI og lignende organisatio¬ 
ner i andre lande er i de seneste 20 
år blevet meget dygtigere til at finde 
årsagerne til de mangeartede obser¬ 
vationer. Og de fleste observatører 
søger i dag selv naturlige forkla¬ 
ringer på deres oplevelser i stedet 
for at vælge den nemmeste løsning, 
nemlig at stille sig tilfreds med at 
sige, at man nok har set et rum¬ 
skib, og så lade oplevelsen indgå i 
”mindernes land”, så den engang 
kan gengives for børnebørnene, når 
der skal fortælles anekdoter. Vi tror 
også i al beskedenhed, at SUFOI’s 
informationsarbejde har båret frugt. 
Ikke mindst vores guide ”Når du ser 
et stjerneskud” hjælper mange til 
selv at identificere det sete. Det vid¬ 
ner de mange e-mails fra tilfredse 
besøgende på www.ufo.dk om. 

Der er selvfølgelig også den mu¬ 
lige forklaring på de færre obser¬ 
vationer i kategorien ”UFO”, at vi 
i dag er i stand til at forklare alt. At 
der ikke findes mere at opdage i vo¬ 
res omverden - at vi i dag ved alt, 
hvad der er værd at vide! En sådan 
påstand er igennem tiderne blevet 
fremført gang på gang - også af 
adskillige, agtværdige videnskabs¬ 
folk- og hver gang gjort grueligt til 
skamme. 

□ 


AF KIM MØLLER 
HANSEN 

Derfor skal videnskaben studere ufoer 


Spørgsmålet "Hvorfor er Jorden tilsyneladende aldrig blevet besøgt af 
ikke-jordiske?" har ofte været til debat og er blevet behandlet under be¬ 
grebet "Fermis paradoks". Begrebet opstod som en spøg fra Enrico Fermis 
side over for kolleger i Los Alamos under en frokost en dag i 1950.Uanset, 
om man antager, at der kun findes en enkelt civilisation eller mange frem¬ 
mede civilisationer i vores galakse, eller om man antager, at kolonisation 
omfatter interstellare rejser ved nær-lys-hastighed, så vil sandsynligheds¬ 
beregninger forudsige kolonisation eller i det mindste besøg på alle be¬ 
boelige planeter i galaksen i løbet af millioner af år - meget mindre end 
galaksens formodede alder på omkring 13 milliarder år. Paradokset er 
derfor: Hvor er de? 


AF DR. JAMES 
DEARDORFF, 

DR. BERNARD HAISCH, 
DR. BRUCE 
MACCABEE 
& DR. H. E. PUTHOFF 


De nyere teoretiske muligheder, 
som Fermi ikke kendte, gør para¬ 
dokset endnu stærkere i dag. Nye 
teorier om fx superstrenge åbner 
mulighed for beboede universer 
adskilt fra vores af minutter, så vi 
burde være en del af en enorm stor 
galaktisk civilisation [1,2, 3]. 

Vi befinder os i den underlige 
situation, at vore dages kosmologi¬ 
ske teorier forudser besøg af ikke- 
jordiske. Samtidig siger aktuelle 
fysiske og astrofysiske teorier, at 
sådanne besøg ikke er så umulige, 
som vi tidligere troede. 


Videnskabens fremskridt 


Blandt astronomiens nyere opda¬ 
gelser er, at man har katalogiseret 
mere end 100 exoplaneter. Udstyret 
er nu så følsomt, at man i ét tilfælde 
har registreret en planet på størrelse 
med Jupiter i en Jupiter-lignende 


bane omkring en sollignende stjerne 
[4]. 

Inden for exobiologiens område 
har man for nylig ladet antyde, at 
nogle at de byggesten, som livet 
består af, har deres udspring i rum¬ 
met, ligesom de kan være transpor¬ 
teret hertil af meteoritter [5-6]. Mu¬ 
ligheden for at panspermia-teorien 
er universel er derfor store [7-8]. 
Panspermia-teorien siger, at kimen 
til livet på Jorden er blevet sået af 
mikroorganismer eller biokemisk 
materiale, der via kometer og aste¬ 
roider er kommet fra rummet. 

Disse opdagelser og undersøgel¬ 
ser giver nyt liv til hypotesen om, at 
der er intelligent liv andre steder i 
universet. 

Dette er selvfølgelig den grund¬ 
læggende antagelse hos tilhængere 
af SETI (Search for Extraterrestrial 
Intelligence), som anvender mikro¬ 
bølger og optik til eftersøgningen. 


(Tegning: Michael 
Eaton) 



Den ikke-jordiske hypotese 
(ETH) - at intelligent liv fra ”an- 
dre steder” i universet kan besøge 
Jorden - er blevet mere sandsynlig, 
fordi den begrænsning, der ligger i 
lysets hastighed (”de kan umuligt 
komme hertil derfra”), ikke er så 
endegyldig som tidligere antaget. 

Begrænsningen udspringer af den 
specielle relativitetsteori, som vi ikke 
sætter spørgsmålstegn ved. I den 
generelle relativitetsteori (GR) er der 
imidlertid tre elementer, som tillader, 
at man overskrider denne grænse. 

Det kræver dog et ret avanceret (må¬ 
ske udviklet gennem millioner af år!) 
kendskab til fysik og teknologi. 

Et af elementerne, som blev 
populariseret af Thorne og Sagan, 
drejer sig om den mulighed, at der 
eksisterer ormehuller eller kosmiske 
genveje - et hypotetisk rør bestå¬ 
ende af et voldsomt tyngdefelt, der 
i teorien skaber en genvej gennem 
tid og rum mellem fjernt adskilte 
verdener. [9] 

De matematiske betingelser for 
brugbare ormehuller er omtalt i den 
videnskabelige litteratur. I princip¬ 
pet er der mulighed for, at man kan 
skabe ormehuller [ 10]. 

Et andet element, som for nylig 
blev omtalt i GR-litteraturen, har 
fået betegnelsen ”Alcubierre Warp 
Drive” [11-12]. I modsætning til 
begrænsningen i lysets hastighed i 
rummet, er der ikke nogen begræns¬ 
ning i den hastighed, hvormed rum¬ 
met udvider sig. Hurtigere-end-lyset 
(FTL) er en del af udbredelsesteo¬ 
rien, og formodentlig udvider uni¬ 
verset på den anden side af Hubble- 
afstanden sig med en hastighed, der 
er større end c (lysets hastighed). 









Et rumskib, der befinder sig i 
et Minkowski-rum, kan i princip¬ 
pet gøre brug af FTL-udvidelsen i 
tid og rum bagved og en lignende 
sammentrækning foran og på den 
måde opnå den nødvendige acce¬ 
leration og hastighed. En lignende 
metode omfatter konstruktionen af 
et ”Krasnikov rør” til at forbinde 
områder langt fra hinanden [13]. 

Når det drejer sig om at konstru¬ 
ere warp-drive eller ormehulsløs¬ 
ninger, dukker der naturligvis helt 
uoverstigelige forhindringer op, fx 
uopnåelige energikrav [14, 15, 16, 
17]. 

Selv om alt dette skulle lykkes, 
hviler det på endnu uforudsete gen¬ 
nembrud, som vi kun har et meget 
teoretisk kendskab til [18]. 

Ikke desto mindre er muligheden 
for interstellare rejser, som avance¬ 
rede ikke-jordiske civilisationer må¬ 
ske foretager, ikke så umulige, selv 
om de i bund og grund ikke kan 
lade sig gøre med de kendte fysiske 
principper. 

ET’s viden om det fysiske uni¬ 
vers kan omfatte nye principper, 
som tillader en form for hurtigere- 
end-lyset-rejser. Denne mulighed 
skal tages alvorligt, da gennem¬ 
snitsalderen for passende stjerner 
inden for den ”galaktiske beboelige 
zone”, i hvilken Solen også befin¬ 
der sig, er omkring 1 milliard år 
ældre end Solens alder [19]. Det 
antyder, at der er mulighed for at 
finde civilisationer, der er langt 
mere avancerede end vores. 

Der er mange flere grunde til, 
at ”vi er alene”-løsningen i Fermis 
paradoks måske skal puttes i glem¬ 
mebogen til fordel for ETH. 

En tidligere fremhævet løsning, 
at biogenesis i høj grad er en sjæl¬ 
den begivenhed i forbindelse med 
både panspermia og interstellare 
rejser, har ingen betydning [1], da 
det nu kan forsvares i lyset af de 
nævnte kosmologiske betragtnin¬ 
ger. ETH synes at være den mest 
levedygtige løsning, hvor ”ET” be¬ 
tragtes som en generel ikke-jordisk 
hændelse. 

Antager man, at ET besidder 
en meget avanceret videnskab og 
teknologi, som man må forvente 
af meget gamle civilisationer, og 
sammenholder det med de mange 
observationsrapporter siden Anden 
Verdenskrig, hvor man har set til¬ 
syneladende avanceret teknologi 
operere i Jordens atmosfære, er det 
kun logisk at søge efter beviser på 
besøg af ET - i det mindste i en 
brøkdel af de uopklarede rappor¬ 

ter, som populært refereres til som 
”uf o-observationer”. 

Den manglende lyst til at gøre 
dette kunne betyde, at vi ikke opda¬ 
ger de observationer, der indeholder 
et "enestående” bevis på, at ET har 
besøgt os. Vi vil undersøge, om vi 
faktisk tilhører en stor civilisation, 
men ikke er opmærksom på det. [3] 


— 

Svaret fra det amerikanske 
flyvevåben (1947-1969) 


Rapporter om ukendte objekter 
på himlen, ofte i form af flyvende 
fartøjer som foretager usædvanlige 
manøvrer, blev først kendt af den 
brede offentlighed i 1947. Den før¬ 
ste offentliggjorte observation fandt 
sted den 24. juni 1947, og derefter 
kom der i de følgende måneder rap¬ 
porter om hundredvis af observatio¬ 
ner. Fænomenet har eksisteret lige 
siden [20-24]. 

I begyndelsen indsamlede flyve¬ 
våbenet observationsrapporterne for 
at analysere dem under Project Sign 
(1948-1949). Arbejdet blev ført vi¬ 
dere i Project Grudge (1949-1952) 
og endeligt afsluttet i Project Blue 
Book (1952-1969) [20,25]. 

Omkring 20 % af Project Blue 
Books observationer fra perioden 
1953-1965 blev betegnet som ufor¬ 
klarlige, i den gruppe er observa¬ 
tioner med "utilstrækkelige data” 
inkluderet [22]. 

Battelle Memorial Institute 
(BMI) i Columbus, Ohio, opdagede 
i deres undersøgelse af 3.201 rap¬ 
porter fra 1947 til 1952, at andelen 
af ukendte (uforklarlige observatio¬ 
ner) voksede, jo bedre dokumente¬ 
ret observationerne var, og jo mere 
troværdige observatørerne var [21 ]. 


En overraskende stor andel, 

30 % af de civile observationer 
og mere end 38 % af de militære 
observationer, havde en meget 
høj kvalitet og var opført som 
"ukendte”. 

På den anden side blev kun om¬ 
kring 16 % af de civile og 20 % af 
de militære observationer betegnet 
som dårlige og registreret som 
"ukendte”. 

Den stigende andel "ukendte” i 
de bedst dokumenterede rapporter 
er uventet, hvis observationerne alle 
var forklarlige eller misfortolknin¬ 
ger (fejl ved den endelige identi¬ 
ficering af det sete fænomen) hos 
enten observatøren/observatørerne 
eller den forsker, der undersøgte 
observationen. 

I denne samling af 3.201 obser¬ 
vationer havde ingen betegnelsen 
"svindel”, og kun 1,5 % skyldtes 
psykologiske årsager. 

Dette resultat, opnået gennem 
årelang forskning hos BMI, mod¬ 
beviser den påstand, som findes i 
Condon Rapporten [22], at ufo-rap¬ 
porter stammer fra "personer med 
meget lav uddannelse”, og som 
"ikke nødvendigvis er troværdige”. 

Det er værd at bemærke, at Con¬ 
don havde adgang til resultaterne 
fra BMI-forskningen, men der er 
ingen referencer til den i Condon 
Rapporten. 

Project Blue Book kulminerede 
i 1969 med den regeringsspon¬ 
sorerede Condon Rapport [22]. I 
rapportens indledning konkluderer 
dens leder, at efter mange års un¬ 
dersøgelser har det amerikanske 

flyvevåben ikke fundet noget virke¬ 
ligt nyt - intet, der støtter påstan¬ 
dene om ny fysik eller ETH - og at 
fortsat forskning højst sandsynligt 
ikke ville resultere i noget nyt i 
fremtiden. 

Rapporten anbefalede, at flyve¬ 
våbenet indstillede sine undersøgel¬ 
ser, hvilket også skete i slutningen 
af 1969. 



Condon Rapporten (1969) 


I slutningen af 1960’erne indgik det 
amerikanske flyvevåben en aftale 
med University of Colorado om at 
udføre en videnskabelig undersø¬ 
gelse af vidneudsagn, der drejede 
sig om ufo-fænomenet. Leder af 
projektet blev professor Edward 
U. Condon, en fremtrædende og 
indflydelsesrig fysiker som ikke 
skjulte, at det efter hans mening 
var højst usandsynligt, at man ville 
finde det ringeste bevis på, at ikke- 
jordiske havde besøgt Jorden. 

Undersøgelsen varede forholds¬ 
vis kort tid (to år) og havde et be¬ 
mærkelsesværdigt lavt budget (ca. $ 
500.000) for en seriøs, videnskabe¬ 
lig undersøgelse. 

Da Condon Rapporten blev ud¬ 
givet i 1969, accepterede det ame¬ 
rikanske, videnskabelige samfund 
ganske ukritisk rapportens negative 
konklusion om beviserne for ikke- 
jordiske - nogle endda med begej¬ 
string, da den satte punktum for en 
vanskelig situation. 


National Academy of Sciences 
udarbejdede et meget kort resume 
af rapporten, og flyvevåbenet var 
hurtig til at bruge rapporten til at 
retfærdiggøre beslutningen om at 
indstille offentlige undersøgelser af 
fænomenet. 

Den negative konklusion i rap¬ 
porten er mere tilsyneladende end 
virkelig, da der er en tydelig uover¬ 
ensstemmelse mellem konklusionen 
i ”Resume af undersøgelsen” skre¬ 
vet alene af Condon, og konklusio¬ 
nen, som man må formode bygger 
på de data, der er behandlet i selve 
rapporten. En sådan opdeling var 
mulig, fordi undersøgelsen var et 
projekt, hvor lederen, Condon, 
havde stor autoritet. Det var ikke 
et arbejde udført af en komite, hvis 
medlemmer skulle nå frem til den 
samme konklusion. 

En analyse af Condon Rapporten 
udført af Sturrock [26] opstiller 
mange af uoverensstemmelserne 
mellem Condons afvisende resume 
og de aktuelle data. Når rapportens 
1.000 sider tages i betragtning, kan 
man godt antage, at meget få i det 
videnskabelige samfund har brugt 
den fornødne tid til at læse hele 
rapporten. 

Rapportens betydning skyldes 
stort set Condons indflydelse, 
hans fornemme videnskabelige 
omdømme og en accept af hans 
personlige synspunkter, som tilsy¬ 
neladende var resultatet af en viden¬ 
skabelig undersøgelse. 

Som Sturrock faktisk dokumen¬ 
terer, tog Condon i virkeligheden 
ikke del i undersøgelserne og anty¬ 
dede de konklusioner, han agtede at 
drage, lang tid før dataene egentlig 
var undersøgt - næppe en videnska¬ 
belig fremgangsmåde. 

Den del af Condon Rapporten, 
som indeholder analyser af observa¬ 
tioner, støtter ikke det ”Resume af 
undersøgelsen”, som Condon skrev 
[26]. 

Mange af de tilfælde, der omta¬ 
les i afsnittet ”Case Studies” havner 
i kategorien Uidentificerede”. For 
denne kategori var rapportens defi¬ 
nition: ”En gådefuld stimulus bag 
en beretning om noget set på him¬ 
len eller landet på jorden, som ikke 
kan identificeres som havende en 
ganske naturlig årsag”. 

I en detaljeret anmeldelse af 
rapporten blev det imidlertid be¬ 
mærket, at ”denne rapports kolos¬ 
sale omfang - det meste af den er 
’videnskabeligt fyldstof’ - kan ikke 
skjule, at den kun undersøger en 
lille del af de virkelig gådefulde 


ufo-rapporter, og at dens videnska¬ 
belige bevisførelse ofte er utilfreds¬ 
stillende. Af 90 tilfælde, som den 
behandler, forbliver de 30 uforklar¬ 
lige”. [27] 

Fire af tilfældene blev analyseret 
på ny og offentliggjort i detaljer ved 
AAAS Symposiet i 1969 og afslø¬ 
rede, hvor uvidenskabeligt Condon 
Rapportens behandling af dem har 
været. De nye analyser er fortsat 
uimodsagte. 

Vi er ikke enige i Condon Rap¬ 
portens påstand om, at fænomenet 
ikke bør gøres til genstand for nye 
videnskabelige undersøgelser, når 
så mange observationer forbliver 
uopklarede. Dertil kommer, at i 
mange af de tilfælde, som Rappor¬ 
ten mener at have opklaret, var kon¬ 
klusionen alene nået ved at antage, 
at vidnerne slet ikke havde set det, 
de fortalte om. 

En komite fra American Institute 
of Aeronautics and Astronautics 
fandt i 1971 ”det svært at ignorere 
den lille rest af veldokumenterede, 
men uforklarlige tilfælde, som dan¬ 
ner den hårde kerne i ufo-polemik¬ 
ken”. Dette stiller helt klart Condon 
Rapporten i et dårligt lys. [20,24- 
26,29-30] 

Condon Rapportens hovedkon¬ 
klusion undveg det væsentligste 
problem, nemlig fiaskoen med at 
forklare alle observationer, ved at 
sige: 

”De foreliggende beviser på 
Uidentificerede Flyvende Objekter 
tyder ikke på, at dette fænomen 
udgøren direkte fysisk trussel mod 
den nationale sikkerhed.” [22] 

Dette strider imidlertid ikke 
imod den brøkdel af de uforklarlige 
rapporter, som faktisk kunne dreje 
sig om besøg af ikke-jordiske. 

□ 

2. del bringes i UFO-Nyt nr. 4 
Kilde: 


MUFON UFO Journal januar 
2005/ -for & kmh 

► 

NEWS RELEASE 

OFFICE 0F ASSISTANT SECRETARY 0F DEFENSE (PUBLIC AFFAIRS) 

WASHINGTON. D C. - 20301 

PIEASE NOTE DATE 


IMMEDIATE RELEASE December 17, 1969 NO. 1077-69 

OXford 7-5131 (Info.) 
OXford 7-3189 (Copies) 

AIR FORCE TO TERM1NATE 
PROJECT "BLUE BOOK" 

Secretiry of the Air Force Robert C. Seamans , Jr., announced 
today the terminatlon of Project Blue Book, the Air Force program 
for the inveatlgatlon of unidentified flying objecta (UFOa). 

In a memorandum to Air Force Chlef of Staff General John D. Ryan, 
Secretary Seamana atated that "the continuation of Project Blue Book 
cannot be Juatlfled elther on the ground of national aecurity or in 
the intereat of science," and concluded that the project does not Merit 
future expenditures of resources. 

The decision to discontinue UFO investigationa was based on: 

- An evaluation of a report prepared by the University of 
Colorado entitled, "Scientific Study of Unidentified Flying Objecta." 

- A review of the University of Colorsdo'a report by the 
National Academy of Sciences. 

- Past UFO studies. 

- Air Force experienca investigating UFO reports during the 'past 
two decsdes. 

Under the direction of Dr. Edward U. Condon, the University of 
Colorado completed an 18-month contractad study of UFOs and ita report 
waa released to the public in January, 1969. The report concluded that 
little if anything haa come from the study of UFOa Ln the paat 21 years 
that haa added to scientific knowledge, and that further extensive 
study of UFO aightinga is not Juøtified in the expectation that science 
vill be advanced. 

The University of Colorado report alao atates that, "It seems that 
only ao much attention to the subject (UFOa) ahould be give aa the 
Department of Defenae deems to be necessary strictly from a defenae point 
of vlev....It is our impression that the defenae function could be 
performed within the framework establiahed for intelligence and sur- 
veillance operations wlthout the continuance of a special unit auch aa 
Project Blue Book, but this ia a question for defenae specialists rather 
thsn research acientiata." 

A panel of the National Academy of Sciences made an independent 
assessment of the scope, methodology, and findings of the University of 
Colorado atudy. The panel concurred in the University of Colorado's 
recommendation that "no high priority in UFO investigationa is 
warranted by data of the past two decades." It concluded by stating 
that, "On the basis of present knowledge, the leaat likely explanatlon 
of UFOa is the hypothesia of extraterrestrial visitations by intelligent 
beinga . " 

Past UFO studies include one conducted by a Scientific Adviaory 
Panel of UFOa in January, 1953 (Robertson Panel); and, a review of 
Project Blue Book by the Air Force Scientific Adviaory Board Ad Hoc 
Committee, February-March, 1966 (Dr. Brian O'Brien, Chairman). Theae 
studiea concluded that no evidence has been found that any of the UFO 
reporta reflect a threat to our national security. 

Aa a result of investigating UFO reports since 1948, the 
conclusiona of Project Blue Book are: (1) no UFO reported, investi- 

gated, and evaluated by the Air Force has ever given any indication 
of threat to our national security; (2) thera has been no evidence 
submitted or diacovered by the Air Force that aightings categorized 
as "unidentified" reprsasnt technological developments or principles 
beyond the range of preaent-day scientific knowledge; and (3) there 
has been no evidence indicating that sightings categorized as "unidenti¬ 
fied" are extraterrestrial vehicles. 

Project Blue Book records will be retired to the USAF Archives, 
Maxwell Air Force Base, Alabama. Requests for information will 
continue to be håndled by the Secretary of the Air Force, Office of 
Information (SAFOI), Washington, D.C. 20330. 

END 













8 UFO-NYT 3/2005 


Ufoer og videnskaben 


21. Project Blue Book Special Re¬ 
port No. 14, 1955. 

22. E.U. Condon, and D.S. Gillmor, 
“Final Report of the Scientific 
Study of Unidentified Flying Ob- 
jects,” Bantam Books, New York, 
1969. 

23. R.M. Dolan, “UFOs and the 
National Security State,” Hampton 
Roads Publishing Co., Charlottes- 
ville, Virginia, 2002. 

24. R.H. Hall, “The UFO Evi- 
dence,” vol. II, Scarecrow Press, 
Lanham, Maryland, 2001. 


25. P.A. Sturrock, “The UFO 
Enigma: A New Review of the 
Physical Evidence”, Warner Books, 
New York, 1999. 

26. P.A. Sturrock, “An analysis of 
the Condon Report on the Colorado 
UFO project”, J. Sci. Exploration, I, 
p. 75, 1987. 

27. J .E. McDonald, “Science in De¬ 
fault” in “UFO’s - A Scientific De- 
bate”. Eds. C. Sagan and T. Page, 
Cornwell University Press, Ithaca, 
NY, 1972, p.52. 

28. SJ. Dick, “The Biological 


Universe: The Twentieth-Century 
Extraterrestrial Life Debate and the 
Limits of Science”, Cambridge Uni¬ 
versity Press, England, 1996. 

29. D.R. Saunders and RR. Harkins, 
“UFOs? Yes! Where the Condon 
Committee Went Wrong: The in¬ 
side story by an ex-member of the 
official study group”, World Pub¬ 
lishing, New York, 1969. 

30. J .E. McDonald, review of “The 
Condon Report, Scientific Study 

of Unidentified Flying Objects”, 
teams, 11, side 443, 1969. 


Om forfatterne 



Dr James Deardorjf. 


Dr. James Deardorff har eksamen 
fra Stanford University med en 
B.S. i fysik i 1950, derefter en 
B.A. i meteorologi ved UCLA i 
1951. Efter at have været officer i 
flåden tog han en M.S. og Ph.d. i 
meteorologi fra University of Wa¬ 
shington. 

Han arbejdede ved National 
Center for Atmospheric Research, 
hvor han blev seniorforsker. Ef¬ 
ter 16 år ved National Center for 
Atmospheric Research tog han 
til Oregon State University som 
forskningsprofessor i Department 
of Atmospheric Sciences. 

Deardorff blev interesseret i 
ufoer i 1970’eme. På dette tids¬ 
punkt havde han den første af i alt 
fem eller seks ufo-observationer. I 
1986 trak han sig forholdsvis tid¬ 
ligt tilbage og begyndte at hellige 
sig ufologien og studiet af Det ny 
Testamente. Han har koncentreret 
sig om Billy Meier-sagen, som 
involverer både ufoer og Talmud 
af Jmmanuel (TJ), som, hvis ægte, 
han tror er kilden til Matthæus 
Evangeliet. 

Ud fra sine studier af TJ skrev 
han sin første bog, ”Celestial Tea- 


chings: The Emergence of the True 
Testament of Jmmanuel (Jesus)”. 
Han har skrevet artikler om ufoer 
samt to andre bøger “Problems of 
New Testament Gospel Origins” 
og “Jesus in India: A Reexamina- 
tion of Jesus’ Asian Traditions in 
the Light of Evidence Supporting 
Reincamation”. 



Dr Bernard Haisch. 

Dr. Bernard Haisch blev født 
i Stuttgart i Tyskland, men er 
amerikansk statsborger. Han fik 
sin eksamen på Indiana Univer¬ 
sity i 1971 med en B.S. (med 
udmærkelse) i astrofysik, og en 
Ph.d. i astronomi fra University 
of Wisconsin i 1975. Han er nu 
videnskabelig medarbejder hos 
ManyOne Networks. Tidligere 
ansættelser omfatter videnskabelig 
medarbejder hos Lockheed Martin, 
videnskabelig redaktør af ”The 
Astrophysical Journal”, vicedirek¬ 
tør for Center for EUV Astrophy- 
sics, chefredaktør for ”Journal of 
Scientific Exploration”, tilknyttet 
Astronomical Institute og forsker 
hos Join Inst. Lab. Astrophysics 
ved University of Colorado. 


Haisch har skrevet mere end 
1 30 artikler til tidsskrifter og været 
medforfatter til de to bøger ”Solar 
and Stellar Flares” og “The Many 
Faces of the Sun: A Summary of 
the Results from NASA’s Solar 
Maximum Mission”. 



Dr Bruce Maccabee (tv.) sammen 
med Stanton Friedman. 


Dr. Bruce Maccabee har en B.S. 
i fysik fra Worcester Polytekni¬ 
ske Institut og en M.S. og Ph.d. 
i fysik fra American University. 
Han begyndte sin lange karriere 
ved Naval Surface Warfare Center 
i 1972, hvor han arbejdede med 
optisk databehandling, generering 
af undervandslyd med lasere og 
andre aspekter ved Strategic De- 
fense Initiative (SDI) og Ballistic 
Missile Defense (BMD). 

Maccabee er forfatter og med¬ 
forfatter til omkring tre dusin 
tekniske artikler og mere end 
100 ufo-artikler. Han skrev det 
sidste kapitel i ”The Gulf Breeze 
Sightings” og skrev sammen med 
Edward Walters ”UFOs Are Real, 
Heres the Proof’. Han nyeste 
bøger inkluderer ”The UFO/FBI 
Connection” og romanen ”Abduc- 
tion in My Life”. 

Maccabee har været beskæf¬ 
tiget med ufo-forskning siden 

1960’eme, da han blev medlem 
af National Investigations Com- 
mittee on Aerial Phenomena 
(NICAP). Han blev medlem af 
MUFON i 1975 og har været leder 
af MUFON i Maryland i mange 
år, såvel som fotokonsulent for 
MUFON og taler ved MUFON’s 
kongresser. 

I 1979 var Maccabee med til 
at danne Fund for UFO Research, 
som han var formand for i 13 år. 
Han er nu menigt medlem af fon¬ 
den. Han har i detaljer undersøgt 
et utal af meget vigtige ufo-obser¬ 
vationer, blandt andet McMinn- 
ville-billederne, billederne fra Gulf 
Breeze, 1997 Mexico City videoen 
og 2004 Mexican Air Force bil¬ 
lederne. 



Dr Harold E. Put hoff. 

Dr. Harold E. Puthoff bestod sin 
eksamen på Stanford University 
1967 og har siden 1985 været 


leder af Institute for Advanced 
Studies i Austin. Hans professio¬ 
nelle baggrund spænder over mere 
end 40 års forskning hos General 
Electric, Sperry, National Security 
Agency, Stanford University og 
SRI International. 

Puthoff har skrevet en stort 
antal artikler om elektronstrålings¬ 
udstyr, lasere m.m. og ejer paten¬ 
ter inden for laserteknik, kom¬ 
munikation og energifelter. Hans 
nuværende interesser spænder fra 
teoretiske studier af tyngdekraft, 
inerti og kosmologi til forskning i 
energi og fremdriftsmidler til brug 
i rummet. Han er forfatter til lære¬ 
bogen "Fundamentals of Quantum 
Electronics" samt utallige afhand¬ 
linger og artikler. 


Arven fra foo-fighterne 






For 60 år siden var Anden Verdenskrig inde i sin afgørende fase. Det var 
en tid præget af frygt, håb og forventning. I dette kaos fløj bombebesæt¬ 
ninger på togter fra England til Frankrig, Tyskland og andre besatte euro¬ 
pæiske lande, hvor de så mærkelige lys, som syntes at lege tagfat med 
deres fly for derefter at forsvinde i den blå luft. De blev kaldt foo-fightere 
og blev livligt debatteret. Jeg tror, at det er en god ide at betragte disse 
tidlige rapporter fra 1944/45 som ufo-rapporter og se på deres betydning 
for os i dag 



Jenny Randles på SUFO/'s 
Jubilæumskongres i 1997 i Lyngby. 


Hvad skete der? 


Jeg har mødt nogle få personer, 
som var direkte involveret i foo- 
fighter-observationer. En af dem er 
Michael Bentine, som i England 
senere blev kendt som komiker - i 
en gruppe af unge vittige hoveder, 
som inspirerede Monty Python og 
optrådte i radio og i det nye tv un¬ 
der navnet "The Goons." 

Under krigen var Bentine efter¬ 
retningsofficer og havde til opgave 
at debriefe besætningerne, når de 
kom retur fra bombetogterne ved 
den tyske raketbase i Peenem Linde. 
Besætningerne fortalte ham om de 
mærkelige lys, som udgjorde de al¬ 
lerførste observationer. 

Bentine beskrev over for mig 
sine reaktioner, der på en meget fin 
måde illustrerer, hvordan menne¬ 
sket tilpasser sig situationen. Hans 
første spørgsmål skulle selvfølgelig 
have været, hvad det var for lys. 


Men sådan blev det ikke som følge 
af den måde, man afhørte besætnin¬ 
gerne på. 

Efter at have overvejet kendsger¬ 
ningerne afviste han standardforkla¬ 
ringer som set. elmsild og lignende 
atmosfæriske elektriske udladnin¬ 
ger, der kan forekomme nær fly. 

Han koncentrerede sig primært om, 
hvorvidt lysene havde bombeflyene 
som mål, og om de derfor kunne 
være våben udviklet af nazisterne. 

På samme måde som sine kol¬ 
leger udformede Bentine sine 
spørgsmål sådan, at han fik de mest 
nyttige oplysninger fra vidnerne. 
"Hvad foretog lysene sig?” spurgte 
han. "Intet," var svaret. Så de var 
ikke meget værd som våben, var 
hans beroligende konklusion. 

Bentine ved godt i dag, at dette 
ikke hjalp meget til en løsning af 
foo-fighter-gåden. Men han havde 
dengang en helt særlig opgave: at 
finde ud af om de var en trussel. 


AF JENNY RANDLES 


► 

Det stod dog hurtigt klart, at de 
ikke udgjorde en trussel. Derfor var 
det ikke vigtigt ud fra en militær 
synsvinkel at finde ud af, hvad foo- 
fighterne egentlig kunne være. 

Som han fortalte mig år senere, 
var de nok det, vi i dag kalder 
ufoer. Men da ufoerne tilsynela¬ 
dende ikke havde noget med nazi¬ 
sterne at gøre, blev de prioriteret 
meget lavt. Dette kan virke absurd 
set i lyset af vores nutidige interesse 
for ufoer, men forekommer helt lo¬ 
gisk set med datidens øjne. 

60 år senere 


Går vi seks årtier frem, kan vi se, 
at vore dages ufo-rapporter bliver 
behandlet med samme mangel på 
fantasi, respekt og omhu af både 
myndigheder og den videnskabelige 
verden. Ufo-rapporter har i dag 
samme lave prioritet, da de tilsyne¬ 
ladende heller ikke udgør en trussel 
eller kan fremme udviklingen. 


Jeg mener, at ufologien stadig 
lider under arven fra foo-fighterne, 
da de observationer, vi betragter 
som en del af et mysterium, egent¬ 
lig tog deres begyndelse for vores 
kolleger i slutningen af 1940’erne. 

De spørgsmål, som man stillede 
dengang, drejede sig igen om trus¬ 
selniveauet. Var de russiske våben 
eller (noget senere) ikke-jordiske 
sonder? Dette perspektiv drev både 
officielle og videnskabelige under¬ 
søgelser over i hænderne på mili¬ 
tæret eller efterretningstjenesterne, 
så de med meget få ressourcer 
kunne vurdere, om det observerede 
udgjorde en trussel, i stedet forat 
undersøge hvad ufoerne i virkelig¬ 
heden var. Så længe ufoerne ikke 
udgjorde en indlysende og direkte 
fare, behøvede man ikke at beskæf¬ 
tige sig med dem. 

Problemet var, at på trods af 
denne afvisning fortsatte observa¬ 
tionerne, og blev ikke blot foretaget 
af personer, man let kunne kontrol¬ 


lere, såsom besætninger på bombe¬ 
fly, men af alle, der kunne fortælle 
det videre til pressen. 

Uanset, hvoran militæret og 
efterretningstjenesterne vurderede 
dem, forblev ufoerne virkelige og 
mystiske fænomener. 

Hemmeligholdelse og benægtelse 
af militærets negative konklusioner 
har skabt grobund for alle mulige 
konspirationsteorier. Resultatet er 
blevet, at ufologerne har brugt alt 
for mange kræfter på at bevise myn¬ 
dighedernes sløring af sandheden 
og hemmeligholdelse af viden - en 
sandhed og en viden som jeg ikke 
tror, myndighederne besidder. 

Vi har tabt tråden og stiller de 
forkerte spørgsmål - ligesom mi¬ 
litæret og efterretningstjenesterne, 
men af vidt forskellige grunde. 

□ 

Kilde: 


MUFON UFO Journal, januar 
2005/ - for & kmh 



Når du ser et 

STJERNESKUD ? 


- GUIDE TIL IDENTIFICERING AF 
HIMLENS FÆNOMENER 


Gratis guide til himlen 

Mininisteriet for Videnskab, Teknologi og Udvikling har støttet SUFOI’s udgi¬ 
velse ”Når du ser et stjerneskud - guide til identificering af himlens fænomener”. 
Du kan bestille et eksemplar af guiden ved at bruge kuponen side 23. Guiden er 
gratis, hvis du samtidig bestiller et eller flere af SUFOI’s materialer på kuponen. 

AF KIM MØLLER 
HANSEN 


På jagt efter liv i rummet 


"Det vigtige er, at vi søger efter liv i rummet, og at vi fortsætter med at 
gøre det. Det er den eneste måde, hvorpå vi kan lære mere om både os 
selv og universets indretning," siger astrofysikeren Michael Linden-Vørnle. 


Michael Linden-Vørnle tror, at der 
findes intelligent liv langt derude 
i det gigantiske univers. Primitivt 
liv findes måske tæt på Jorden. 
Michaels egen favorit er Jupiters 
isdækkede måne Europa: 

”Personligt tror jeg, at Europa er 
det sted i solsystemet, hvor vi har 
størst chance for at finde tegn på 
liv. Endda i nulevende form og ikke 
bare som forsteninger. 

Når vi taler om liv, så har kæm¬ 
peplaneten Jupiter og dens måner 


Er der liv? 


I Jens Kertes nye interviewbog af¬ 
søger Michael Linden-Vørnle hver 
en afkrog af kosmos i fortid, nutid 
og fremtid for alt, hvad der rører 
på sig af såvel mulig som umulig 
biologi og intelligens. Han tror 
ikke selv på, at Jorden besøges af 
rumskibe med udenjordiske intel¬ 
ligenser, men erkender, at en lille 
procentdel af alle observationer af 
ufoer foreløbig ikke lader sig for¬ 
klare med baggrund i kendte fæno¬ 
mener fra meteorologi og astronomi 
til spionsatellitter eller hemmelige 
testflyvninger af nye flytyper. 


”Hvis du nu en mørk aften ude 
på en øde mark stødte på et beman¬ 
det rumskib fra en anden verden og 
blev inviteret om bord for at stille ét 
og kun ét spørgsmål, hvad ville du 
så gerne vide?” 

Dette er blot ét af de mange 
spørgsmål, som journalisten Jens 
Kerte stiller Michael Linden-Vørnle 
i bogen ”Universet - dødt eller le¬ 
vende”. Og Michael svarer: 

”Ja, hvis vi springer alle høflig¬ 
hedsfraser og snak om rejse, vind 
og vejr over, så er der ét spørgsmål, 
der for mig overskygger alle andre: 


Hvordan er jeres arveegenskaber 
programmeret? 

Intet kan være vigtigere at få be¬ 
svaret end netop det spørgsmål. Er 
udenjordiske væsner udstyret med 
DNA-molekyler magen til dem på 
Jorden eller noget helt andet? 

Det er i hvert fald svært at 
forestille sig, at det skulle være 
livsnødvendigt - om jeg så må sige 
- med lige præcis fire baser og 20 
aminosyrer i den genetiske kode for 
at skabe liv. 

For hvis denne DNA-kode er en 
rigtig kode på samme måde, som 
f.eks. morsealfabetet er det, så er 
anvendelsen af netop fire baser og 
20 aminosyrer ikke nogen tvin¬ 
gende nødvendighed. 

Man skulle tro, at liv lige så godt 
kunne tage afsæt i f.eks. to baser 
og 16 aminosyrer. På samme måde, 
som det også er et vilkårligt antal 
streger og prikker, de enkelte bog¬ 
staver i morsealfabetet består af. 

Når f.eks. nødsignalet SOS be¬ 
står af tre prikker, tre streger og tre 
prikker, er det jo ikke dikteret af en 
eller anden naturlov. Det er bare en 
tilfældig beslutning. 

På samme måde kunne det være 
en tilfældighed, at DNA-koden på 
Jorden er kommet til at bestå af 
netop fire baser og 20 aminosyrer. 
Andre steder i universet kunne ko¬ 
den til DNA-molekylerne og livet 
måske være en helt anden. 

Den slags spørgsmål ville jeg 
utroligt gerne diskutere med ethvert 
rumvæsen, der kom forbi.” 

Anmeldelse 


dog samme problem som Saturn. 

På grund af deres afstand til Solen 
modtager de betydeligt mindre sol¬ 
energi end Jorden. 

Europa har dog en anden energi¬ 
kilde, en indre glød om du vil. Må¬ 
nen æltes nemlig af tidevandskræf¬ 
ter skabt af Jupiters enorme tyngde¬ 
kraft. Det har ført til dannelsen af 
et ocean af saltvand under månens 
kilometertykke panser af is. (...) 

Europa er et dynamisk sted, hvor 
der er energi nok til at drive en 
form for dybfrossen geologi. Der¬ 
med er der måske også mulighed 
for at skabe og vedligeholde biolo¬ 
giske processer. (...)” 

Galileo-sonden har ”opdaget 
rødlige pletter og kuppelformede 
forhøjninger på månens overflade. 
Disse uregelmæssigheder tyder 
på, at materiale fra månens indre 
presses op mod overfladen. Det 
har imidlertid været vanskeligt at 
forklare, hvordan store, varmere 
isklumper fra selve saltvandshavet 
under Europas overflade kan trænge 
op gennem den overliggende is¬ 
kappe, der formodes at være 20 km 
tyk. (...) 

Hvis strukturerne på Europas 
overflade virkelig er materiale fra 
dybet - fra det formodede salt¬ 
vandsocean - så er der faktisk tale 
om en form for elevator, der løfter 
materiale op til overfladen. 

Er der opstået liv i Europas salt¬ 
vandsocean, kan det måske også 
ad den vej finde op til overfladen. 
Fremtidige rummissioner til Europa 
behøver således ikke at smelte sig 
gennem 20 km is for at lede efter 
tegn på liv. Det gælder bare om at 
lande tæt ved en af disse is-eleva¬ 
torer.” 

Dygtig formidling 


Michael Linden-Vørnle arbejder på 
Tycho Brahe Planetarium og er til¬ 
knyttet Danmarks Rumcenter, hvor 
han er involveret i arbejdet med 
ESA’s kommende P/arøc/c-satellit, 
der i 2007 skal ud i rummet for at 
indhente værdifulde data om den 
kosmiske mikrobølgestråling. 

Michael er en helt igennem 
fremragende foredragsholder og 
formidler. Mange har stiftet be¬ 
kendtskab med hans formidlings¬ 
evner gennem radio og tv eller via 
artikler i ”Aktuel Astronomi” eller 
hans bog fra 2002 ”Der var engang 
et univers - jagten på et verdensbil¬ 
lede”. Derfor kan det ikke gå galt, 
når man bygger en interviewbog 
op omkring samtaler med Michael 


Linden-Vørnle. Bogens bærende 
kapitler er netop de tre, hvor Jens 
Kerte stiller Michael de væsentlige 
spørgsmål om livets mysterium på 
Jorden, livets gemmer i solsystemet 
og livets muligheder i det ydre uni¬ 
vers. Det er populærvidenskabelig 
formidling af høj klasse! Store 
spørgsmål om tro og viden, viden¬ 
skabelige opdagelser og gætterier 
gøres levende og nærværende, så de 
må vedkomme enhver. Alene disse 
tre kapitler samt en glimrende ord¬ 
liste og ditto tidslinjer om universet, 
livet, mennesket, videnskaben, rum¬ 
forskningen og fremtiden gør bogen 
alle pengene værd. 

Ufo-vrøvl og sludder 


Bogen har desværre et svagt, afslut¬ 
tende kapitel "Rumvæsner på Jor¬ 
den”. Formålet med kapitlet er ikke 
åbenlys. Det bringes lidt umotiveret 

- måske som en slags letfordøjelig 
og fornøjelig dessert? Jens Kertes 
formål med kapitlet er tilsynela¬ 
dende at konkludere med religions¬ 
forskeren Mikael Rothsteins ord, 

at ”der i disse år ingen grænser er 
for, hvad man må forvente.” Men 
kapitlet er desværre blevet et for¬ 
søg på at fortælle ufologiens lange 
og brogede historie. I sig selv et 
håbløst projekt på 14 sider, hvor 
småtossede og selvoptagede person¬ 
ligheder, bibelske "ufoer”, en sind¬ 
syg ufo-kult, Roswell-hændelsen, 
ud-af-kroppen-oplevelser, J. Allen 
Hynek m.m. røres sammen i en no¬ 
get ufordøjelig spaghetti-ret. 

George Adamski og Erich von 
Dåniken præsenteres, så man tror, 
at de to arbejdede tæt sammen 

- trods det at de slog deres folder 
i hver deres verdensdel, havde 
forskellige udgangspunkter og 
"missioner”, og at det teosofisk- 
orienterede, rumbrødre-sludrechatol 
George Adamski døde, 3 år før 
Erich von Dåniken udgav sit første 
astroarkæologiske tankespind i bog¬ 
form. At de to herrer satte gang i en 
verdensomspændende bevægelse er 
nok også en mild overdrivelse. 

Efter en summarisk gennemgang 
af Roswell-hændelsen skriver Kerte, 
at efter hændelsen blev omtalt i det 
lokale dagblad i juli 1947: ”... gik 
især ufologer i alle lande grassat, 
og snart hed det sig i aviser, tids¬ 
skrifter og bøger, at militærperso¬ 
nellet havde fundet og gemt ligene 
af fem små rumvæsener af vejen. 
Substansen i beretningen er ifølge 
grundig research foretaget af Time 
Magazine i 50-året for The Roswell 


Incident i 1997, at det var en af fly¬ 
vevåbnets hemmelige spionballoner, 
der faldt til jorden under en prøve¬ 
opsendelse.” 

Nej! Roswell-historien "døde” 
faktisk allerede i 1947. Ikke en kæft 
gad beskæftige sig med historien, 
endsige huske den. Først i 1980, 
da Charles Berlitz (som aldrig har 
ladet sin fantasi distrahere af kolde 
facts) udgav en bog om Roswell- 
nedstyrtningen, hvor han tilsynela¬ 
dende havde støvet vidner op (eller 
opfundet dem selv), blev historien 
genoplivet og tog form påny. Siden 
1980 er en lille lokal nedstyrtnings¬ 
steds-industri opstået i ørkenbyen 
Roswell, og det ene vidne efter 
det andet har efter mere end 50 år 
pludselig fået en fantastisk skarp 
hukommelse, der rummer detaljer 
om ikke blot én nedstyrtning, men 
adskillige. Der styrtede ganske 
rigtigt flere ting ned i Roswell - fx 
en Mogul-ballon - men ingen rum¬ 
skibe. 

Og nej! Time Magazine kan ikke 
tage æren for, at vi i dag ved noget 
håndfast om, hvad der faktisk skete 
i Roswell i 1947. Time Magazine 
gengiver blot resultaterne af andres 
efterforskning. Militærhistorikere, 
ufo-interesserede m.fl. har i årevis 
gravet i arkiver m.m. og offentlig¬ 
gjort de nøgne (og kedelige) facts i 
bogform, på nettet og i utallige ar¬ 
tikler. Time Magazine står på skuld¬ 
rene af disse ildsjæle. Fair nok, men 
æres dem, som æres bør. 

Så, spring dette sidste kapitel 
over, køb bogen og nyd resten af 
"Universet - dødt eller levende?” 


Jens Kerte har også skrevet 
bøgerne: 

"Mars og Marsmanden - på rejse 
til Den Røde Planet med Jens 
Martin Knudsen” 

"Holgers Univers” 

"Universet - dødt eller levende. 
På jagt efter liv i rummet med 
Michael Linden-Vørnle” ud¬ 
kom den 14. juni på Aschehoug 
Dansk Forlag A/S. Bogen er på 
221 sider og koster 249,00 kr. 


Bogen kan bestilles hos SUFOI 
ved at bruge kuponen side 23. 

UFOer på radar 


Radar-observationer i Frankrig 


I denne korte artikel vil jeg redegøre for en hændelse, hvor flere ufoer 
blev sporet af en militær radar i Frankrig. Begivenheden fandt sted, før 
jeg dannede GEPAN, men jeg har personligt undersøgt sagen og talt med 
vidnerne. Hændelsen fandt sted den 14. december 1976 ved Contrexéville 
(Flyvebase #292), som ligger omkring 60 kilometer syd for byen Nancy i 
det nordøstlige Frankrig. Radaren registrerede tre ukendte fænomener om¬ 
kring kl. 2.00 om natten, derefter omkring kl. 3.00 og endelig omkring kl. 
3.30 (lokal tid). 


Sporingen af de tre ukendte fæno¬ 
mener skete om natten, hvor civil 
flytrafik er specielt lav, og hvor 
militær lufttrafik stort set er ikke- 
•eksisterende. Flyvelederne kender 
flyveplanerne godt og er bekendt 
med kursen for alle former for luft¬ 
fartøjer på deres radarskærme. 

Syv flyveledere var vidner. 

Selv om jeg kender navnet på den 
ledende flyveleder (som jeg inter¬ 
viewede personligt) og chefen for 
flyvebasen (som bekræftede kends¬ 
gerningerne via en telefonsamtale), 
har jeg hemmeligholdt deres navne. 
Al information om sagen blev i øv¬ 
rigt klassificeret som hemmelig. 



Claude Poher er astrofysiker med en 33 
år lang karriere inden for det franske 
rumagentur, CNES. Han oprettede i 
1977 GEPAN (Groupe d'Études des 
Phénoménes Aérospatiaux Nonidenti- 
fiés) - en gruppe ansvarlig for under¬ 
søgelse af ufo-rapporter. GEPAN fik 
økonomisk støtte fra CNES. 


For at forstå kendsgerningerne 
må man vide noget om den type 
radar, der blev brugt i Contrexé¬ 
ville på det pågældende tidspunkt. 
Denne panoramiske radar har en 
parabolantenne, som roterer om¬ 
kring en lodret akse, så den udfører 
en komplet 360 graders drejning på 
10 sekunder. Den parabolformede 
antenne udsender en smal, men 
kraftig stråle af mikrobølger, som 
er smallere i azimut end i højden. 
Bølgerne bevæger sig væk, men 
sendes tilbage til antennen, hvis de 
møder en reflekterende overflade, 
fx metalbeklædningen på et fly. 
Antennen udsender kun bølger i et 
ganske kort øjeblik, hvorefter den 
skifter til at modtage bølger i stedet 
forat udsende dem. Radaren pulse¬ 
rer regelmæssigt mellem at udsende 
og modtage mikrobølger. 

Den hastighed, hvormed den 
modtager de udsendte impulser, 
såvel som radarens rotationshastig¬ 
hed, er afmålt sådan, at hvert mål 
bestråles flere gange med mikro¬ 
bølger, før radaren har roteret så 
meget, at målet er uden for de ud¬ 
sendte stråler. Det samme mål kan 
så først blive sporet, når radaren har 
fuldført en komplet omdrejning 10 
sekunder senere. Af denne grund er 
det område, som radaren dækker, 
og den tilsluttede elektronik bereg¬ 
net til at fastholde et mål, som én 
gang er sporet på radaren, således 
at man kan holde fast på ekkoet i 
mindst 10 til 20 omdrejninger (100 
til 200 sekunder) for at bestemme 
målets retning. De ældste markerin¬ 
ger af målet svinder langsomt væk 
på radarskærmen, så det er muligt 
ved hjælp af skærmen at bestemme 
retningen til målet. 

Flvert radarekko fremkalder en 
aflang plet på skærmen. Det afsøgte 
område er rundt, og på radarskær¬ 


men vil selve antennen altid repræ¬ 
sentere centrum. Med antennen i 
midten af skærmen vil de forskel¬ 
lige mål fremstå som pletter med 
forskellige afstande til skærmens 
centrum proportionalt med afstan¬ 
den til antennen. En række cirkler 
på skærmen angiver den nøjagtige 
afstand til antennen. 

Flys retninger ses på skærmen 
som en linje af pletter - en plet pr. 
omdrejning af antennen, hvilket vil 
sige en plet hvert tiende sekund. 
Målets hastighed kan udregnes både 
manuelt og elektronisk. Således har 
et kommercielt jetfly i stor højde en 
hastighed på ca. 900 km/t, så det vil 
ændre sin position med 2,5 km (1,3 
sømil) i de 10 sekunder, en omdrej¬ 
ning af antennen varer. Dets bane 
vil på Contrexéville radarskærmen 
fremstå som en linje af pletter med 
1,3 sømils afstand. 

Sporing #1 omkring kl. 2.00 om 
natten 

Den første sporing drejede sig om 
observationen af en hurtig, lineær 
bevægelse på 180 grader azimut 
over byen Lyon, som ligger ca. 

300 km sydsydvest for radaren. På 
skærmen sås serien af pletter med 
en afstand på 10 til 15 sømil, hvil¬ 
ket er yderst unormalt. For at blive 
opfanget på en sådan afstand må 
målet have bevæget sig i stor højde 
på grund af Jordens krumning. 
Udregninger antydede en højde på 
7.000 m. Men selve radaren viste 
ikke målets højde, da målet ikke 
havde nogen transponder, og fordi 
den korte tid, det var på skærmen, 
ikke gav tid til at lade radaranten¬ 
nen foretage den bevægelse op og 
ned, som er nødvendig for at måle 
højden i stedet for kursen. 

Flyvelederen observerede denne 


AF CLAUDE POHER 

Skeptisk set 


AF MASSIMO 
POLIDORO 


usædvanlige bane med en afstand 
på 10-15 sømil mellem pletterne i 
stedet for 1-1,5 sømil. Afstanden 
mellem pletterne var på radarskær¬ 
men 10 gange længere end normalt. 
I 1976 var intet fly i stand til at 
frembringe en kurs på Contrexéville 
radaren, hvor de enkelte pletter var 
så langt fra hinanden, og denne 
kendsgerning var flyvelederne fuldt 
bevidste om. 

Sporing #2 omkring 3.00 om 
natten 


Den næste begivenhed omkring en 
time senere viste flere samtidige 
baner, som var hurtige og lineære 
og strakte sig over 190 km. Ba¬ 
nerne fulgte en vinkel på 120-160 
grader fra Pointe de Givet (40 km 
nord for Charleville-Méziéres) med 
kurs imod Nancy, hvor de pludselig 
forsvandt. Igen var pletterne på 
skærmen adskilt med 10-15 sømil, 
hvilket angav samme hastighed som 
før. Kvaliteten af sporingen er bedre 
end ved sporing nr. 1, da Nancy kun 
er 60 km fra Contrexéville radaren. 

Ufoernes bane blev tilbagelagt 
så hurtigt, at flyvelederne havde 
problemer med at bestemme måle¬ 
nes nøjagtige kurs og afstand. Ved 
en sådan hastighed bliver afstanden 
på 190 km tilbagelagt på 70-100 
sekunder, hvilket svarer til 7-10 
delvist udviskede pletter på radar¬ 
skærmen. 


Sporing #3 kl. 3.30 om natten 


Den sidste begivenhed drejede sig 
igen om flere samtidige spor, der 
alle angav en hurtig og lineær be¬ 
vægelse mellem Reims og Nancy 
med en vinkel på 100 grader og 
med 6-7 pletter pr. spor. Denne 
gang var flyvelederne i stand til for 
et kort øjeblik at omstille radaren 
til at måle højden, hvilket viste, at 
målene bevægede sig i en højde 
på 10.500 m. Igen var afstanden 
mellem pletterne 10-15 sømil, så 
målene bevægede sig med samme 
hastighed som ved de tidligere ob¬ 
servationer. 

Målenes hastighed 


Under de tre radarobservationer 
dannede pletterne en bane med 
10-15 sømil imellem pletterne. 
Flyvelederne i Contrexéville var 
meget sikre på dette: hverken mere 
eller mindre end 10-15 sømil. Der 
var syv flyveledere til stede, alle 
erfarne og professionelle. 

Radaren foretager en omdrejning 
hvert tiende sekund. Dette betyder, 
at ufo-målene bevægede sig 10-15 
sømil på ti sekunder. Det er 1,9 til 
2,8 km/s, hvilket antyder, at målene 
bevægede sig med en hastighed 
henimod 6.700-10.000 km/t! 

Hverken i 1976 eller i dag kan 
noget fly gøre dette. Dette er over¬ 
lydshastighed (Mach 5-8), og selv i 


en højde på 10.500 m skulle man på 
jorden stadig kunne høre et enormt 
overlydsbrag. Men intet blev hørt, 
hvilket jeg også fik bekræftet igen¬ 
nem telefonsamtaler med forskel¬ 
lige overvågningsenheder i området. 

Mulig identifikation 


Flyvelederne i Contrexéville var 
ufravigelige: Disse målinger var 
ikke fejl i radaren eller resultatet 
af atmosfæriske påvirkninger af 
radaren. Det var ægte mål, som 
reflekterede mikrobølger, mens de 
bevægede sig med høj hastighed i 
stor højde. De forskellige observati¬ 
oner, adskilt af to og en halv time, i 
løbet af den samme nat udelukkede 
enhver forklaring, der henviser til 
meteorer eller nedfald af rumaffald. 
Målenes hastighed var alt for høj 
for noget fly, men for lav til at være 
meteorer eller rumaffald. Endvidere 
blev ingen raketter opsendt i områ¬ 
det denne nat. 

På grund af den store afstand 
mellem ufoer og flyveledere var det 
ikke muligt at få en visuel bekræf¬ 
telse af radarmålene. 

□ 

Kilde: 


International UFO Reporter , vol. 
29, no. 3/Oversættelse: Peder 
Schultz 


Der er en ufo i mit maleri 


Ufoer blev også set af vores forfædre! Dette er en af de typiske påstande, 
man finder i bøger af Erich von Dåniken, Peter Kolosimo og lignende for¬ 
fattere. Og beviset for det? En masse mærkelige objekter gengivet i male¬ 
rier af nogen af verdens største kunstnere. 


Madonnas rumskib 


Et typisk eksempel er Madonna 
con Bambino e San Giovannino 
(Madonna med Sankt John som 
Barn), som tilskrives enten Seba- 
stiano Mainardi eller Jacobo del 
Sellaio. Maleriet er fra slutningen 
af det femtende århundrede og ud¬ 
stilles nu i Sala d’Ercolo i Palazzo 
Vecchio, Firenze. Undersøger man 
det, ser man i den øvre baggrund, 
bag Madonnaen, en mærkelig 


oval form, som hænger frit i luf¬ 
ten. Nogle ufologer beskriver det 
som ”et luftbårent objekt, blygrå i 
farve, hældende skråt til bagbords, 
bærende en ’kuppel’ eller et ’lille 
tårn’, og som åbenbart kan identifi¬ 
ceres som en oval-formet, flyvende 
konstruktion i bevægelse.” 

Men for at forstå, hvad dette og 
andre ældre malerier i virkelighe¬ 
den gengiver, er det vigtigt at lære, 
hvordan tidligere tiders kunstnere 
faktisk arbejdede. 


”Ingen af dem, der vælger at se 
ufoer i malerier,” siger den itali¬ 
enske kunstekspert Diego Cuoghi, 
”forsøger nogensinde at forstå den 
virkelige symbolisme i de mærke¬ 
lige ting, man finder i kunsten fra 
denne periode, og antager dem der¬ 
for for at være realistiske skildrin¬ 
ger af uidentificerede objekter, som 
er blevet iagttaget.” 

Objektet i Mainardis maleri er en 
”strålende sky”. ”Dengang,” siger 
Cuoghi, ”var motivet for malerier 

næsten udelukkende af religiøs na¬ 
tur, og i tilfældet med ’tilbederne’, 
som Mainardis, forekom der ofte 
en engel på himlen, eller som nogle 
apokryfe evangelier udtrykker det: 
en glødende sky. Et andet eksempel 
af samme type er Nativity of Lo - 
renzo Monaco .” 

I den højre side af maleriet ses 
en lille mand, som beskytter sine 
øjne, mens han kigger imod himlen. 
Det er et andet typisk element i 
sådanne malerier. Men denne mand 
synes ikke at kigge på den strålende 
sky, men i stedet mod [Jesu] Fød¬ 
selsstjerne og tre andre små stjerner 
(eller flammer) yderst til venstre 
- et symbol på ”Madonnaens trefol¬ 
dige jomfruelighed” (før, under og 
efter den jomfruelige fødsel). 

Crivellis ufoer 


I Carlo Crivellis A nnunciazione 
(Bebudelse) - et maleri fra 1486 
som nu udstilles i National Gallery 
i London - mener nogen at se en 
ufo på himlen, og at der fra den går 
en lysstråle ned og berører Jomfru 
Marias hoved. Alle de reproduktio¬ 


ner, som bruges til at fremme det 
mystiske, gengiver detaljerne i en 
meget ringe kvalitet. Men det burde 
være nok at besøge galleriet eller 
kigge på en bedre gengivelse af 
maleriet for at opdage, at der over¬ 
hovedet ikke er nogen ufo. 

”Det er en hvirvel af engle i 
skyerne,” siger Cuoghi, ”en meget 
almindelig kunstnerisk fremgangs¬ 
måde til at vise Guds tilstedevæ¬ 
relse, og det kan ses i mange reli¬ 
giøse malerier fra Middelalderen og 
Renæssancen, som i Correggios fre¬ 
sko i Parma Kuplen eller i Gustave 
Dorés kobberstik af Canto XXI fra 
Dantes Paradiso i hans værk Den 
Guddommelige Komedie, men først 
og fremmest i de fleste gengivelser 
af Bebudelsen og Kristi dåb.” 

Et andet maleri af Crivelli, Ma¬ 
donna con Bambino (Madonna med 
Barn) ved Pinacoteca ved Ancona, 
bliver af nogle anset for at vise Ob¬ 
jekter meget lig moderne atommis¬ 
siler parat til affyring”! 

Men de, der fremsætter sådanne 
påstande, har aldrig givet sig tid til 
at researche i kunstnerens liv, hans 
arbejde, eller det sted hvor maleriet 


“Madonna con Bambino e San Giovan- 
nino” (Madonna med Sankt John som 
Barn). Bemærk “objektet” bag madon¬ 
naen og manden, der tilsyneladende 
betragter objektet. 



To detaljer fra ”Madonna con Bambino 
e San Giovannino ”. 


oprindelig blev udstillet. Det ville 
være nok blot at sammenligne med 
andre malerier af samme kunstner 
for at slå fast, at ”missilerne” fak¬ 
tisk er spir og klokketårne, som 
dem der forekommer i næsten alle 
Crivellis malerier. Man kan ikke 
blot give en moderne fortolkning af 
begivenheder og afbildninger uden 
for deres oprindelige sammenhæng. 

” Annunciazione ” 
(Bebudelse) af 
Carlo Crivelli 
(1430-1495). 
Bemærk ” ufoen ” 
øverst til venstre. 
























































































Skeptisk set 


UFO-NYT 3/2005 1 7 




Et andet eksempel på fortolkning af begivenheder og afbildninger uden for deres 
oprindelige sammenhæng er det berømte relief på sarkofaglåget i Palenque, som 
ifølge von Dåniken og andre viser en astronaut, men i virkeligheden er en afbild¬ 
ning af mayakongen Pakal. 




”Madonna con Bambino ” 
(Madonna med Barn) med 
en detalje, som fortolkes 
som atommissiler! 


"Ufoen” på Crivellis maleri er i virke¬ 
ligheden en hvirvel af engle. 



Guds sputnik 


Santissima Trinitd (Den Hellige 
Treenighed) af Bonaventura Salim- 
beni (1595), som nu befinder sig i 
St. Peters Bassilika i Montalcino, 
er et af de mest berømte malerier, 
som gengiver en ”ufo”. Det my¬ 
stiske ”kugleformede objekt med 
antenner”, som dukker op mellem 
Kristus og Gud, har man tit refere¬ 
ret til som ”Montalcinos sputnik” 
på grund af dets lighed med den 
gamle sovjetiske satellit. 

Men sandheden er, at globen 
repræsenterer Skabelsen med So¬ 
len øverst og Månen nedenfor til 
venstre (nogle fortolker det som et 
periskop på satellitten). Faktisk er 
”antenneme” to sceptre, som holdes 
af hhv. Kristus og Gud. 

Den samme type astronomiske 
afbildning af Skabelsens Globe 
genfindes i et maleri af Pieter Co- 
ecke, som gengiver Treenigheden 
og nu udstilles på Prados Museum 
i Madrid. Også her er det muligt at 
se Solen og Jorden med en kegle 
af skygge og med Månen som det 
mindste objekt nedenunder. 



Gustave Dorés 
kobberstik af 
Canto XXI fra 
Dantes "Para¬ 
diso 


► 


Fredelige spir og 
klokketårne kan 
udlægges om tru¬ 
ende atommissiler. 

“Rumskibene ” i Visoki Decani Klosteret 
i Ko sov o. 


forsynet med en rød kuppelformet 
overbygning. Den røde farve gør, at 
objektet træder tydeligt frem på den 
mørke baggrund. Den dynamiske 
bevægelse af et flyvende objekt 
gengives ved hjælp af lette, røde 
penselstrøg, som giver en effekt af 
en hurtig drejning.” 

Man kan ikke lade være med at 
smile ad en sådan beskrivelse. Når 
man ser hele maleriet (og ikke kun 
zoomer ind på det røde objekt) er 
det ganske klart, at objektet befin¬ 
der sig inde i en hule, som er i om¬ 
rådet neden under korsfæstelsen, og 
at det i virkeligheden er en stor rød 
hat, som tilhører St. Jerome, der be¬ 
der foran den korsfæstede Kristus. 

Den første, der skrev om St. 
Jerome, var Giovanni di Andrea fra 
Bologna, og i hans værker tager le¬ 
genderne overhånd over de histori¬ 
ske kendsgerninger. Denne forfatter 
gav præcise detaljer om, hvordan 
kunstnere skulle afbilde helgenen: 
”Cum capello, quo nun cardinales 
utuntur, deposito, et leone mans- 
ueto”. (Med en hat af den type der 
stadig er på mode blandt kardina¬ 
ler, placeret på jorden som udtryk 
for den ydmyge holdning hos St. 
Jerome, der udtrykker en undskyld- 


De talj er fra 
”Santissima 
Trinité ” (Den Hel¬ 
lige Treenighed) af 
Bonaventura Sa- 
limbeni (1595). 


Endnu en afbild¬ 
ning af Skabelsens 
Globe. 


”Gengivelsen af Solen og Må¬ 
nen,” fortsætter Diego Cuoghi, ”har 
jævnligt misledt nogle ufologer, 
som komplet har misforstået me¬ 
ningen. Således viser fx de fleste 
malerier af korsfæstelsen og mo¬ 
saikker i byzantinsk stil de samme 
mærkelige ’ objekter’ på begge sider 
af korset: Solen og Månen - ofte 
repræsenteret som et menneskeligt 
ansigt eller figur.” 

Et eksempel på dette er freskoen 
”Kristi Korsfæstelse” fra det sjette 
århundrede, som man finder på 
væggen i Visoki Decani Klosteret i 
Kosovo. Nogle har tolket Solen og 
Månen som ”rumskibe med en be¬ 
sætning”. ”Kun de, der ikke kender 
til den kunstneriske symbolisme fra 
denne tid,” siger Cuoghi, ”kan finde 
på at påstå, at disse er mystiske 
elementer.” 

Den flyvende hat 


I Paolo Uccellos Tebaide (også 
kendt som Scene di Vita Ermetica , 
eller ”Scener fra Livet i et Klo¬ 
ster”), som hænger i Gallerie delf 
Accademica i Firenze, hævder 
nogen at se ”et objekt som en tal¬ 
lerken, hængende frit i luften og 

Udsnit af Paolo Uc- 
cellos ”Tebaide ”. 
Ved pilen skimtes 
”den flyvende tal¬ 
lerken ” 


Hatten bliver lidt 
tydeligere på en 
kraftig forstørrelse . 
Se nederst til højre. 



På dette våben¬ 
skjold ses kardi¬ 
nalhatten, der er 
gengivet i Paolo 
Uccellos ” Te¬ 
baide ” 


skrivelse og findes på mange andre 
malerier fra samme tid. 

Det andet ufologiske maleri er 
Mirncolo della neve (Sneens Mira¬ 
kel) af Masolino Da Fanicale, malet 
i 1428 og nu udstillet på Museo 
Nazionale di Capodimonte i Napoli. 
Her kan fortalerne for det mystiske 
se en ”ufo-invasion” på himlen. 

Men de linseformede skyer er ikke 
så ualmindelige i kunstværker fra 
det femtende århundrede. 

”Det er en ikke-realistisk måde 
at gengive skyer på,” siger Cuoghi, 
”en sådan ikke-realisme ses i hel¬ 
lig kunst i den første halvdel af det 
femtende århundrede.” 

Hvad angår den begivenhed, 
som maleriet gengiver - et snefald i 
august - så kan det selvfølgelig ses 
som en ekstraordinær begivenhed, 
men ikke en umulig en. Ekstraor¬ 
dinære atmosfæriske begivenheder 
af denne type er nogle gange regi¬ 
streret i Italien. Snefald uden for 
sæsonen fandt sted på søsiden af 
Calabria den 12. maj 1755; i Luni- 
giana den 1. juli 1756; i Bologna 
den 1. juni 1481 og for nylig i Prato 
den 5. august 2000. Erindringerne 
om sådanne ekstraordinære begi¬ 
venheder kan let sive ned gennem 
århundrederne og få tillagt detaljer 
og omstændigheder og på denne 
måde blive omdannet til ”sneens 
mirakel”. 

Aliens overalt! 


ning for ikke at handle). Den på¬ 
gældende hat er med på forskellige 
gengivelser af helgenen. 

Ufo-invasion 


Der findes to andre berømte male¬ 
rier, som siges at gengive ufoer. Det 
ene er ”Jesu Dåb” af Aert DeGel- 


der. Maleriet befinder sig i dag på 
Fitzwilliam Museum i Cambridge, 
og en ufo lyser ned fra en position 
over Kristi dåb. Faktisk er ”tingen” 
på himlen ikke en flyvende tal¬ 
lerken, men en cirkel af lys med 
en due inden i, hvilket er en typisk 
gengivelse af Helligånden. Scenen 
gengiver nøjagtig evangeliernes be¬ 


”De metoder, der bruges af de 
såkaldte ufo-jægere,” konkluderer 
Cuoghi, ”kræver overhovedet ingen 
viden om kunsthistorie. Alt, hvad 
man behøver, er at tage en bog med 
reproduktioner af malerier - helst 
hvis de stammer fra før det syttende 
århundrede - og forsøge at finde 
hvert lille objekt, der er linseformet. 
På denne måde vil man ikke få pro- 


► 

Ude på nettet 


blemer med at lokalisere elementer, 
som forekommer bizarre og uden 
for sammenhængen. Nu behøver 
man så blot at påstå, at disse objek¬ 
ter er uforenelige med tiden, stedet 
og kunstværkets kontekst, og så 
kan man let klassificere dem som 
’fremmede’ eller Uidentificerede’. 
Og nu kan man så kalde sig selv en 
’historisk ufo ekspert!”’ 

□ 

Kilde: 


Skeptical Inquirer , maj/juni 2005/ 
Oversættelse: Peder Schultz 

Massimo Polidoro studerer para- 
normale fænomener, er forfatter 
og forelæser samt grundlægger og 
leder af det italienske, skeptisk ori¬ 
enterede CICAP. Hans hjemmeside 
er www.massimopolidoro.com 


Læs mere 


Diego Cuoghis flotte hjemmeside 
med et detaljeret studie af ufoer i 
antikke malerier findes på: www. 
sprezzatura.it/Arte/Arte_UFO_eng. 
htm 

Matthew Hurley har en tilsvarende 
meget positivt indstillet hjemmeside 
om emnet på: 
www.ufoartwork.com/ 

- ligesom han har skrevet en flot 
bog om emnet: ”The Alien Chro- 
nicles”. 

Matthew Hurley konkluderer i ka¬ 
pitlet om ufoer i religiøs, vesteuro¬ 
pæisk kunst: 

”...Hvis disse billeder af ufoer 
ikke er personlige observationer 
nedfældet på lærred og gobeliner, 
kan de så stamme fra vores kol- 


fe Alien Chror 

Compdltng Evidencc For UFOs and Extraterrestrial Fncounters 
In Art É Tcxts Since Ancient Times 

MArMEW HURLEY ; 


L 


lektive underbevidsthed, sådan 
som Jung påstod? Ét scenarie er, 
at kunstnerne observerede ufoer 
og ønskede at gengive dem i deres 
værker til glæde for kommende ge¬ 
nerationer. ..” 


Ufo-arkiv online 



Indtil i dag har adgangen til det amerikanske flyvevåbens ufo-arkiv været 
en fornøjelse for de få udvalgte: de forskere, som var i stand til at købe 
den dyre samling af mikrofilm fra Nationalarkivet (National Archives, 
NARA), eller som kunne udføre deres forskning i fjerntliggende arkiver på 
regeringskontorer. Men takket være en ny hjemmeside er der nu gratis 
adgang til tusindvis af sider fra flyvevåbnets ufo-arkiv. Alle interesserede 
kan læse dokumenterne ved at besøge Blue Book Archive på adressen: 
www.bluebooka rc h i ve.o rg 



/ alt 12.618 rapporter blev indsamlet af 
det amerikanske flyvevåben på 22 år. 
Heraf forblev 701 uopklarede, dvs. blev 
kategoriseret som rapporter om UFO'er 
(Uidentificerede Flyvende Objekter). 


For at gøre adgangen til dokumen¬ 
terne så nem som muligt, ligger alle 
dokumenter i pdf-format. Det forbed¬ 
rer dokumenternes læsbarhed samti¬ 
dig med, at de bliver lettere at printe 
og udveksle med andre via e-mail. 

På nuværende tidspunkt inde¬ 
holder Blue Book Archive mere 
end 18.000 sider, hvilket udgør 
omkring 10 % af Nationalarkivets 
94 ruller mikrofdm fra Blue Book. 
Hver filmrulle indeholder ca. 1.000 
sider. Takket være hjælp fra samar¬ 
bejdspartnere i Italien, Sverige og 
USA bliver der konstant lagt nye 
ruller ud på nettet. Med tiden vil 
Blue Book Archive også omfatte 
mikrofilm fra Project Sign og mi¬ 
krofilm fra det for nyligt opdagede 
og uredigerede Blue Book arkiv på 
Maxwell Air Force Base. 


Det er håbet, at når adgangen til 
mikrofilmene bliver gjort lettere, vil 
en ny generation af akademikere gå 
i gang med seriøs ufo-forskning. 

Bag den nye hjemmeside står 
William M. Wise, Jan Aldrich, Brad 
Sparks og Tom Tulien. De bakkes 
op af medlemmer fra de amerikan¬ 
ske organisationer Project 1947 og 
Sign Historical Group samt af Ar¬ 
chives for UFO Research i Sverige 
og CISU i Italien. 

Blue Book Archive modtager 
støtte til projektet på deres hjemme¬ 
side og ved salg af cd-rom’er med 
mikrofilm-scanninger. 

□ 

Blue Book Archive: 

www.bluebookarchive.org 

Ufoer bør engagere politikerne 

Det svenske dagblad Aftonbladet havde i foråret en afstemning blandt 
læsere af den elektroniske udgave af bladet. Læserne kunne stemme om, 
hvem de helst vil have til at skrive en artikel i bladet om et bestemt emne. 
Clas Svahn, formand for UFO-Sverige, vandt afstemningen den ene uge. 


Anna Hedborg, der er generaldirek¬ 
tør på Skatteverket, kunne skrive om 
emnet ”Derfor vil jeg ikke stemme 
for Skandia-Ramqvist”. Lottie Knut¬ 
son, der er informationsdirektør i 
rejsebureauet Fritidsresor, kunne 
skrive om emnet ”Det sted vil jeg 
ikke rejse til” - et emne, der måske 
nok kunne være interessant at stifte 
bekendtskab med. Og endelig kunne 
Clas Svahn, der er formand for vor 
søsterorganisation, UFO-Sverige, 
skrive om emnet ”Hvad regeringen 
bør gøre for ufo-forskningen”. 

Clas Svahn vandt afstemningen 
og fik i alt 2.292 stemmer svarende 
til 42,1 % af de afgivne stemmer. 
Der var blevet afgivet i alt 5.455 
stemmer, da afstemningen var over¬ 
stået i april måned. 

UFO-Nyt har spurgt Clas Svahn, 
hvad han mener, den svenske rege¬ 
ring bør gøre for ufo-forskningen: 

”Det er ukendskab til, hvad ufoer 
i virkeligheden er, der holder os til¬ 
bage,” siger Clas Svahn og spørger: 
”Er ufoer i det hele taget et politisk 
spørgsmål?” 

”Man skulle måske i stedet 
spørge: Er det interessant, at hver 
4. svensker tror, at vi har haft besøg 
af væsener fra det ydre rum?” Clas 
Svahn henviser her til en undersø¬ 
gelse foretaget af religionssociolo¬ 
gen Ulf Sjodin i 1995. 

”Hver dag ser 10 personer i Sve¬ 
rige noget på himlen, som de ikke 
forstår eller kan identificere. Mindst 
én af dem kontakter UFO-Sverige. 
Hver dag, år efter år, siden 1970. En 
del af dem er piloter inden for det 
svenske forsvar, medens andre er ar¬ 
bejdsløse. Kvinder, mænd, teenagere 
og børn. Alle vil de bare gerne have 
at vide, hvad de har set.” 

Stor vidensbase 


”UFO-Sveriges arbejde bygger på 
frivillig arbejdskraft uden offentlige 
tilskud, og sådan har det været i 35 
år nu. Vi lytter, interviewer og besø¬ 
ger observationssteder, dokumente¬ 
rer, publicerer og arkiverer. I tidens 


løb har vi opbygget en vidensbase 
om menneskelig opfattelsesevne, 
usædvanlige fænomener og mistolk¬ 
ninger af naturfænomener. Desuden 
har vi opbygget verdens største ufo¬ 
arkiv, Arkivet for UFO-forskning 
(www.afu.se), samt kontakter til 
universiteter og militære instanser 
- kontakter der er unikke. 

Hele denne omfattende virksom¬ 
hed omfatter foredrag, egen kursus¬ 
virksomhed og hundredvis af timers 
hjælp til massemedier og til elever 
lige fra grundskolen til universitets¬ 
niveau med facts og kommentarer. 
Alt dette sker for egne midler og 
udelukkende i vor fritid. Vi er helt 
enkelt en særdeles aktiv del af 
svensk folkeoplysningsbevægelse,” 
påpeger Clas Svahn og fortsætter: 

”UFO-Sverige kan beskrives som 
en kombination af unge forskere og 
andre interesserede, der tager sig af 
såvel fysiske fænomener som indre 
oplevelser. Et af vore formål er at 
indsamle og analysere en folklori¬ 
stisk kulturarv af beretninger, som 
ellers går tabt.” 

Møde med Forsvaret 


”Et af de få rigsdagsmedlemmer, 
som engagerede sig i ufo-spørgs¬ 
målet, var Anders Gemandt fra 
Centerpartiet, tidligere testpilot og 
rigdagsmand gennem længere tid. I 
1970’erne arrangerede han således 
et møde mellem repræsentanter for 
svenske ufo-organisationer og det 
svenske forsvars øverstbefalende 
Stig Synnergren. 

Men i de fleste tilfælde har 
svenske rigsdagsmedlemmer haft 
svært ved at skelne mellem især 
begreberne ufo og flyvende tal¬ 
lerkener (forstået som rumskibe fra 
andre planeter). Statsminister Goran 
Persson erklærede således i februar 
1997 i et svarbrev til en skoleklasse, 
at han hverken troede på ufoer eller 
besøg fra rummet. 

Større forståelse for, hvad UFO- 
Sveriges arbejde handler om, viste 
partilederen Olof Johansson (C) 


som i et brev varmt takkede organi¬ 
sationen for, som han beskrev det, 
’en vigtig demokratisk renholdelse’, 
siden UFO-Sverige havde afsløret 
flere svindlere og en person med 
nazistisk baggrund,” fortæller Clas 
Svahn. 

Pris fra National Geographic 


”Efterspørgslen på det arbejde, vi 
beskæftiger os med, er meget stor 
- et seriøst og objektivt arbejde, 
som interesserer mange mennesker. 
For nogle måneder siden modtog vi 
således en økonomisk anerkendelse 
fra tv-stationen National Geographic 
Channel som bevis netop på dette. 

Det, som svensk ufo-forskning 
har brug for, er ressourcer, der kan 
intensivere vort arbejde rent kvali¬ 
tetsmæssigt med flere formål: 

• At kunne foretage endnu bedre 
undersøgelser af indkomne rap¬ 
porter 

• At kunne foretage historisk forsk¬ 
ning i militære og civile arkiver 

• At publicere og informere om, 
hvad vi kommer frem til. 

På denne måde kan folk få svar 
på deres spørgsmål, myter kan få 
deres forklaring, og debatten kan 
komme til at handle om viden i ste¬ 
det for tro. 

Spørgsmål, der så stærkt påvirker 
vor måde at se verden på, bør også 
engagere politikere,” slutter Clas 
Svahn. □ 



AF OLE 

HENNINGSEN 


Clas Svahn, for¬ 
mand for 
UFO-Sverige. 
(Foto: Ole Hen- 
ningsen) 














22 UFO-NYT 3/2005 


Læsertilbud 




Universet - dødt eller levende? 

”Det vigtige er, at vi søger efter liv i rummet, og at vi fortsætter med at gøre det. Det 
er den eneste måde, hvorpå vi kan lære mere om både os selv og universets indret¬ 
ning,” siger astrofysikeren Michael Linden-Vørnle. 

I Jens Kertes nye interviewbog afsøger Michael Linden-Vørnle hver en afkrog af 
kosmos i fortid, nutid og fremtid for alt, hvad der rører på sig af såvel mulig som 
umulig biologi og intelligens. 

Læs de 221 velskrevne sider ved at bestille bogen på kuponen side 23. 

Pris kr. 249,00 


Forårs¬ 

rengøring 

Vi har ryddet op i et af for¬ 
eningens arkiver og fundet en 
masse godbidder: Sjældne år¬ 
gange af UFO-Nyt, for længst 
udsolgte danske ufo-bøger 
og et par eksemplarer af den 
filmplakat, som blev produce¬ 
ret, da filmen ”Nærkontakt af 
Tredie Grad” havde premiere 
i Danmark i slutningen af 
1970’erne. 

Alle materialerne sættes nu 
til salg, og en komplet liste 
ses på bestillingskuponen side 
23. Men vær hurtig! Flere af 
bøgerne og de fleste gamle år¬ 
gange af UFO-Nyt har vi kun 
1 ex. af! 

Bemærk, at da både blade og 
bøger er gamle, kan sider være 
gulnede, have æselører o.lign. 



Denne plakat er i formatet 
80 x 60 cm og fremstillet til 
SUFOfs 40 års jubilæum. 
Prisen er kr. 40,00. 



Denne originale filmplakat 
er i formatet 80 x 120 cm og 
koster kr. 100,00. 





Giv et bud på 
UFO-Nyt komplet! 

Det er lykkedes os at samle et komplet sæt af UFO-Nyt fra november 1958 til 
og med UFO-Nyt 2004. Enkelte af de første numre findes kun som fotokopi. 
Du kan sikre dig denne unikke samling ved at sende dit bud til UFO-Nyts 
redaktør Kim Møller Hansen på adressen: Eilekiersvej 14, Benløse, 4100 
Ringsted. Eller på e-mail: kim_moeller_hansen@gyldendal.dk 
Samlingen går til den læser, som giver det højeste bud over kr. 2.200,00. 

Hver læser må indsende ét bud, og det skal være Kim Møller Hansen i hænde 
senest 1. oktober 2005. Årgangene sælges kun samlet, og portoen er betalt. 

Bestillingskupon 


Alle materialer bestilles ved at udfylde denne kupon (eller en kopi af den). Sæt kryds ved de ønskede materialer 
og send kuponen til: SUFOI, Postboks 95, 6200 Åbenrå. 

Ved bestillinger på kr. 250,00 og derover fremsendes faktura. 

Porto/ekspeditionsgebyr er på kr. 30,00 - uanset hvor meget du bestiller. 



Navn: 


Adresse: 


Send venligst de afkrydsede materialer: 


□ UFO-Nytnov. 1958-59.kr. 120,00 

□ UFO-Nyt 1960.kr. 115,00 

□ UFO-Nyt 1961.kr. 115,00 

□ UFO-Nyt 1962.kr. 115,00 

□ UFO-Nyt 1963.kr. 115,00 

□ UFO-Nyt 1964.kr. 115,00 

□ UFO-Nyt 1965.kr. 115,00 

□ UFO-Nyt 1966.kr. 110,00 

□ UFO-Nyt 1967.kr. 110,00 

‘ □ UFO-Nyt 1968.kr. 110,00 

□ UFO-Nyt 1969.kr. 110,00 

□ UFO-Nyt 1970.kr. 105,00 

□ UFO-Nyt 1971.kr. 105,00 

□ UFO-Nyt 1972.kr. 105,00 

□ UFO-Nyt 1973.kr. 105,00 

□ UFO-Nyt 1974.kr. 105,00 

□ UFO-Nyt 1975.kr. 105,00 

□ UFO-Nyt 1976.kr. 105,00 

□ UFO-Nyt 1977.kr. 105,00 

□ UFO-Nyt 1978.kr. 105,00 

□ UFO-Nyt 1979.kr. 105,00 

□ UFO-Nyt 1980.kr. 100,00 

□ UFO-Nyt 1981.kr. 100,00 

□ UFO-Nyt 1982.kr. 100,00 

□ UFO-Nyt 1983.kr. 100,00 

□ UFO-Nyt 1984.kr. 100,00 

□ UFO-Nyt 1985.kr. 100,00 

□ UFO-Nyt 1986.kr. 100,00 

□ UFO-Nyt 1987.kr. 100,00 

□ UFO-Nyt 1988.kr. 100,00 

□ UFO-Nyt 1989.kr. 100,00 

□ UFO-Nyt 1990.kr. 95,00 

□ UFO-Nyt 1991.kr. 95,00 

□ UFO-Nyt 1992.kr. 95,00 

□ UFO-Nyt 1993.kr. 95,00 

□ Det Ukendte 1. årgang (1978-79), 6 numre.kr. 120,00 

□ Det Ukendte 2. årgang (1979-80) 6 numre.kr. 120,00 

□ Willy Wegner: Dansk UFO-Litteratur 

1946-1970 , 273 sider.kr. 129,00 

□ Willy Wegner: Dansk UF O-Litteratur 

1971-1979, 295 sider.kr. 100,00 

□ Willy Wegner : UFO-landinger 

i Danmark, 111 sider.kr. 20,00 

□ Willy Wegner: Ufonauter, 20 sider.kr. 15,00 

□ Per Andersen: Cheops, 

Pi og Talmanipulationer, 

40 sider.kr. 20,00 

□ Per Andersen: Projekt UFODATA, 38 sider.kr, 20,00 

□ Per Andersen: Tidsloven. 

UF O-fænomenets tidsfordeling, 46 sider.kr. 30,00 

□ Kim Møller Hansen: 

UFO’er over New Zealand, 71 sider.kr. 40,00 


□ Kim Møller Hansen: 

Bortført - Travis Walton Sagen, 65 sider.kr. 40,00 

□ Kim Møller Hansen: UFO Sløring, 70 sider.kr. 50,00 

□ Kim Møller Hansen: Piloter ser UF O’er, 

72 sider.kr. 50,00 

□ Studie kreds heft et - Orientering om emnet 

ufo 1 er, 3. udgave, 28 sider.kr. 15,00 

□ John Keel: UF O-sagen er mere end 

observationer, 38 sider.kr. 30,00 

□ Birgit Thiede: Jordiske flyvende tallerkener, 

50 sider.kr. 30,00 

□ Poul M. Frederiksen: Videnskaben og 

folkets øjne, 268 sider.kr. 70,00 

□ UFO og videnskaben, 131 sider.kr. 30,00 

□ UF Os i fokus, 180 sider.kr. 50,00 

□ Pedersen & Kjems: 

UF O-orientering (1969), 120 sider.kr. 40,00 

□ UF O-orientering (1966), 60 sider.kr. 40,00 

□ UFO-billedhefte (1966), 40 sider.kr. 40,00 

□ Olavo T. Fontes: Trinidade observationerne, 

30 sider.kr. 30,00 

□ McDonald: UFOer - det største 

videnskabelige problem i vor tid? 64 sider.kr. 40,00 

□ Edward J. Ruppelt: Mantell-sagen, 12 sider.kr. 10,00 

□ Sherman J. Larsen: UFO’er tæt på, 92 sider.kr. 30,00 

□ Klaus Aarsleff: Det magiske menneske, 

91 sider.kr. 30,00 

□ Åge Sk jeldborg: På sporet af ufonauten, 

288 sider.kr. 40,00 

□ Frank Edwards: Flyvende tallerkener 

- En alvorlig sag, 248 sider.kr. 50,00 

PLAKATER 

□ Plakat. UFO ’er, farve, 80 x 60 cm.kr. 40,00 

□ Filmplakat. Nærkontakt af Tredie Grad, 

farve, 80 x 120 cm.kr. 100,00 

NYHED 

□ Jens Kerte: Universet - dødt eller levende? 

221 sider.kr. 249,00 


GRATIS 

□ Når du ser et stjerneskud - guide til identificering af 
himlens fænomener 

Til det samlede beløb lægges kr. 30,00 i porto/ekspedi¬ 
tion. Alle priser er inkl. moms. 











































































Afsender: 

SUFOI 

Posekærvej 42 
6200 Aabenraa 


Returneres ved varig adresseændring 


AFU 

Anders Liljegren 
Box 110 27 
S-600 11 Norrkobing 



PP 


DANMARK 


Orange lys lavt over København 

Fra en kvindelig journalist bosiddende i København har vi modtaget en interessant 
beretning fra den 30. juni 2005. Observatøren bor i en lejlighed på 4. sal på Chri¬ 
stianshavn. I indberetningen til Skandinavisk UFO Information på www.ufo.dk for¬ 
tæller hun, at hun var kommet sent hjem - efter at have været på arbejde - da hun 
ved 01.15-tiden gik ud på sin altan. Her fik hun øje på et orange lys, som svævede 
hen over himlen i en højde, som hun anslår til 30-40 meter. I rapporten skriver hun: 

"Genstanden var på størrelse med en fodbold, muligvis større, hvis jeg havde væ¬ 
ret en meter fra den. Den skinnede med et kraftigt rødorange lys, som gav den form 
som en såkaldt morgenstjerne eller julestjerne, dvs. takket. 

Den bevægede sig stille og lydløst op ad gaden, passerede mig og fortsatte ud 
over Københavns havn. Hastigheden var ca. 15 km i timen. 

Da den var omkring Kongens Nytorv, ændrede den stille kurs mod vest. I samme 
øjeblik kom en magen til fra samme sydøstlige retning, og den opførte sig helt 
identisk med den første hvad angår højde, hastighed, lysstyrke, stilhed og kurs. Den 
fulgte nøjagtig samme bane som den første. Begge 'ufoerne’ var meget smukke. De 
var tydeligvis sammen. 

Her er ikke tale om fejlobservationer af meteorer. De flyver ikke så langsomt el¬ 
ler så langt nede - i så fald ville København have ligget i ruiner. Det var heller ikke 
nødblus. De bevæger sig højt oppe på himlen, hvorefter de falder. 

De to ufoer fløj horisontalt i samme højde over København, mens jeg kunne 
følge dem. (...) det er 100 pct. sikkert, at genstandene var helt lydløse. Det kan hel¬ 
ler ikke have været balloner. Hvis de havde haft motor, ville jeg have hørt det, og 
hvis de bare var fyldt op med helium og en brænder, ville de ikke kunne holde så 
steady en kurs, men ville være blevet rusket i af vinden. De blev helt klart drevet 
frem af noget hidtil ukendt. Og jeg er ikke Christianshavns landsbytosse. 

En ildkugle eller kuglelyn kan heller ikke bevæge sig så determineret, dvs. følge 
en helt fastlagt kurs, hvori der indgår et sving til venstre, som ligeledes blev udført 
ens.” 

I skrivende stund har henvendelser til Flyvertaktisk Kommando i Karup samt myn¬ 
dighederne i Københavns Lufthavn ikke bragt nyt frem, der kan identificere de ob¬ 
serverede lys. 


Læs flere observationsberetninger på SUFOI’s hjemmeside: 

www.ufo.dk 






